Strooimeisie sê ete by onthaal lyk soos kleuter se middageteDie foto van die ete by die onthaal wat die strooimeisie gedeel het ŉ Foto wat ŉ strooimeisie op Facebook gedeel het van ŉ ete by ŉ troue word wyd gedeel ná sy dit vergelyk het met ŉ kleuter se middagete. Gebruikers het gesê hulle weet nie of hulle moet lag of huil oor die ete wat aangebied is nie. Etes by troues strek van aansit driegangmaaltye tot buffets en selfs ŉ braai, maar een bruid en bruidegom het hulself kritiek op die hals gehaal vir die ete wat hulle gekies het vir hul gaste. ŉ Strooimeisie het ŉ foto op sosiale media gedeel van haar bordjie kos: ŉ pakkie skyfies, ŉ halwe croissant, twee tandestokkies met kaas en vrugte en ŉ bakkie komkommer, wortel en klein tamaties. “Dit is letterlik wat ek vandag vir my kleuter saamgestuur het skool toe, sonder die pakkie skyfies,” het een gebruiker reageer, berig 7News. “Hulle kon nie eers ŉ toebroodjie gee nie? Selfs nie eers ŉ halwe broodjie nie?” wou ŉ ander weet. Dit is nie die eerste keer wat paartjies veroordeel word vir hul keuse van etes nie. ŉ Voornemende bruid se RSVP-kaartjie het onlangs ook kritiek op sosiale media uitgelok toe sy etes volgens die waarde van die geskenk aangebied het. Gaste moes uit een van vier “geskenk-vlakke” kies om te bepaal wat hulle tydens die onthaal sou kon eet. Die laagste vlak, die “loving gift”, begin op $250 met gebraaide hoender of swaardvis as opsies vir die ete. Die hoogste vlak, die “platinum gift”, is vir gaste wat tot $2 500 sou spandeer aan ŉ geskenk – en hulle kan enige ete op die spyskaart kies of ŉ 2 lb-kreef-ete. Dit het na die tyd aan die lig gekom dit was net ŉ poets en is as ŉ grappie saam met die uitnodigings uitgestuur, maar in daardie stadium het talle gaste dit reeds aanlyn gedeel. Die spyskaart wat grappenderwys saam met die uitnodiging uitgestuur is